Gore ra2006 Rodzika Pasi Segore Rekutyorwa Kwekodzero Dzevanhu Zvakanyanyisa
Vanorwira kodzero dzevanhu munyika, vanoti, gore ra 2006 ranga risina kumira zvakanaka, munyaya dzekodzero dzevanhu vanosanganisira nhe
Vanorwira kodzero dzevanhu vanoti gore ra 2006, richaramba riri mundangariro dzevanhu segore rekutyorwa kwekodzero dzevanhu kwakanyanya nehurumende. Vanhu vakaedza kuratidzira vachinyunyuta nemamiriro akaita zvinhu munyika, vakarohwa zvakaipisisa nemapurisa, izvo zvakavhundutsa vanhu vakawanda munyika, pamwe nedzimwe nyika. Vanhu vakarohwa vanosanganisira vatungamiri ve ZCTU, avo vakarohwa vachida kuenda kundosvitsa zvichemo zvavo kuhurumende. Veruzhinji vanoti vakakatyamadzwa apo mutungamiri wenyika, Va Robert Mugabe, vakatsigirwa kurohwa kwevanhu ava, vachiti vatungamirio veZCTU nevamwe vavo, vainge vatyora mitemo yenyika. Mugore ra 2006, nhengo dze WOZA, pamwe nedze ZINASU, dzakasungwa pamwe nekushungurudzwa nemapurisa pose pavaiedza kuratidzira. Nhengo dze WOZA, dzainyunyuta nemamiriro akaita zvinhu munyika, pamwe nekuedza kupa veruzhinji gwaro ravakanyora rinonzi People's Charter. Ukuwo nhengo dze ZINASU dzaichema chema nemamiriro akaita zvinhu muzvikoro zvepamusoso soro, zvikuru mari dzedzidzo. Masangano emunyika pamwe nemamwe epasi rose, akabuditsawo magwaro aishoropodza kutyorwa kwekodzero dzevanhu vemuZimbabwe. Mutori wenhau we Studio 7, Carole Gombakomba aita hurukuro nemagweta maviri anorwira kodzero dzevanhu , Va Otto Saki, avo vanoshanda neZimbabwe Lawyers for Human Rights, pamwe namuzvare Joyce Siveregi, avo vari kuita zvidzidzo zvepamusoro muchirongwa che Humprey Fellowship pa American University, kuti tinzwe maonero avo.. Dzimwe nhau kubva ku Studio 7...